भारतीय वायुसेनेत सेवारत विमाने

भारतीय सशस्त्र दलांमध्ये भारतीय सेना, भारतीय नौदल आणि भारतीय हवाई दल यांचा समावेश होतो.  हे तिन्ही दले आणि भारतीय तटरक्षक दल लढाऊ, टेहळणी, टँकर आणि वाहतूक विमाने, हेलिकॉप्टर आणि मानवरहित हवाई वाहने वापरतात. 

भारतात बांधणी केलेले सुखोई एसयू-३० एमकेआय हे भारतीय वायुसेनेचे प्रमुख लढाऊ विमान आहे.  तेजस हे भारतीय वायुसेनेचे पहिले स्वदेशी लढाऊ विमान आहे. हे २०१५ मध्ये सेवारत झाले.  राफेल हे भारतीय वायुसेनेतील नवीनतम विमान आहे. हे जुलै २०२० मध्ये सेवारत झाले.  यांशिवाय रशियन आणि भारतीय बनावटीची मिग २१ आणि मिग २९, फ्रेंच मिराज आणि ब्रिटिश जग्वार विमानेही भारतीय वायुसेनेमध्ये आहेत.  वायुसेना अनेक प्रकारची वाहतूक विमानेही वापरते. या ताफ्यात बहुतेक विमाने जुनी अँटोनोव्ह एएन-३२, डोर्नियर २२८ आणि हॉकर सिडले एचएस ७४८ प्रकारची आहेत.  २०१० च्या दशकात, भारतीय वायुसेनेने मोठ्या अमेरिकन एर-लिफ्टर्स C-17 आणि सी-१३०जे विमानांना ताफ्यात घेतले.   २०२३ मध्ये ताफ्यातील जुन्या विमानांच्या बदली सी-२९५ वाहतूक विमाने समाविष्ट करण्यास सुरुवात केली. 

भारतीय हेलिकॉप्टर ताफ्यात फ्रेंच अलूएत आणि एसए ३१५ यांचा समावेश आहे. हे हेलिकॉप्टर परवान्यातहत भारतात परवानाकृत बांधली जातात.  रशियन बनावटीचे मिल एमआय-१७ आणि मिल एमआय-२४ हे हेलिकॉप्टर ताफ्यातील प्रमुख हेलिकॉप्टरे आहेत.  एचएएलने सशस्त्र दलांच्या वापरासाठी ध्रुव, प्रचंड आणि रुद्र या प्रकारच्या हेलिकॉप्टरांची रचना आणि बांधणी केलेली आहे.  २०२० च्या दशकाच्या उत्तरार्धापासून, भारताने अमेरिकन बनावटीचे एएच-६४ आणि सीएच-४७ प्रकारचे हेलिकॉप्टर आपल्या ताफ्यात समाविष्ट केले आहेत.  याशिवा भारतीय वायुसेना अनेक प्रकारचे स्थानिक आणि आयात केलेली टेहळणी आणि मानवरहित विमाने वापरते. 

## वायुसेना 
[इवलेसे|[डसॉल्ट राफेल|दसॉल्ट राफेल]]
[इवलेसे|[एच.ए.एल. तेजस|एचएएल तेजस]]
[इवलेसे|[सुखोई एसयू-३० एमकेआय|सुखोई एसयू-३०एमकेआय]]
[उजवे|इवलेसे|[एम्ब्राएर ईआरजे परिवार|Embraer ERJ 145 वर नेत्रा AEW&amp;amp;C]]
[उजवे|इवलेसे|[बोईंग सी-१७ ग्लोबमास्टर ३|बोईंग सी-१७ ग्लोबमास्टर तिसरा]]
इवलेसे|एअरबस सी-२९५
इवलेसे|बोईंग एएच-६४ अपाचे
इवलेसे|एचएएल प्रचंड
इवलेसे|एचएएल लुह
इवलेसे|एचएएल किरण
भारतीय वायुसेनेची स्थापना १९३२ मध्ये झाली.  यात सुमारे ९० हवाई स्क्वॉड्रन आहेत. यातील ३१ लढाऊ विमानांनी सुसज्ज आहेत.   या स्क्वॉड्रन देशातील ६० पेक्षा अधिक वायुसेना तळांवर लढाऊ, गस्त आणि लष्करी वाहतूक विमाने, विविध हेलिकॉप्टर आणि मानवरहित हवाई वाहनांचा ताफा राखते.  

## आर्मी एव्हिएशन कोर 
इवलेसे|एचएएल रुद्र
इवलेसे|एचएएल ध्रुव
[इवलेसे|[आयएआय हेरॉन]]
आर्मी एव्हिएशन कोरची स्थापना १ नोव्हेंबर १९८६ रोजी झाली.  ते हेलिकॉप्टर आणि मानवरहित हवाई वाहनांची मालिका चालवते. 

## आरमारी वायुसेना 
[इवलेसे|[मिग-२९ के|मिग २९-केविमानवाहू नौकांवर असतात]]
इवलेसे|बोईंग पी-८आय सागरी गस्त विमान
इवलेसे|कामोव का-३१ नौदल हेलिकॉप्टर
इवलेसे|भारतीय नौदलाचे सी किंग WS-61
भारतीय आरमाराच्या वायुसेनेची स्थापना १९४८ मध्ये झाली. आठ आरमारी हवाई तळांवर २६ हवाई पथके आहेत जी विविध आरमारी कमांडच्या ध्वज अधिकाऱ्यांच्या हुकुमात असतात.   या सेनेत लढाऊ आणि सागरी गस्त विमाने, विविध हेलिकॉप्टर आणि मानवरहित हवाई वाहनांचा ताफा आहे. 

## तटरक्षक दल 
भारतीय तटरक्षक दल हे एक सागरी सशस्त्र दल आहे, ज्याची स्थापना १९७८ मध्ये झाली. ते भारताच्या सागरी आणि किनारी मालमत्तेचे संरक्षण आणि महासागरीय सीमांचे रक्षण करते.   तटरक्षक दल विविध जहाजे आणि विमाने चालवते ज्यात टेहळणी विमाने आणि हेलिकॉप्टर यांचा समावेश आहे.   : ५ 
[इवलेसे|[भारतीय तटरक्षक|भारतीय तटरक्षक दलाचे डॉर्नियर २२८]]

## हे सुद्धा पहा 
* भारतीय वायुसेना
* भारतीय वायुसेनेतून निवृत्त झालेली विमाने

## संदर्भ आणि नोंदी 
वर्ग:भारतीय लष्कराशी संबंधित याद्या
वर्ग:भारतीय वायुसेना
वर्ग:देशानुसार वायुसेनांची विमाने
*